Diari Oficial de la Generalitat Valenciana


Sumari del DOGV 6684, del 03-01-2012 (2011/13036)

RESOLUCIÓ de 21 de novembre de 2011, de la Subdirecció General de Relacions Laborals de la Direcció General de Treball, Cooperativisme i Economia Social, per la qual es disposa el registre i publicació de l'Acord de Revisió Salarial per a l'any 2010 i de pròrroga del conveni durant els anys 2008 i 2009 en el Conveni Col·lectiu de l'empresa Federico Doménech, SA (Las Provincias), (codi 20703170334122).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6684

Data del DOGV
:   03-01-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/13446


Data del document
:   21-11-2011

Organisme emissor
:   Conselleria d'Educació, Formació i Ocupació

Tipus de document
:   Resolució

Descriptors 

:   * conveni col·lectiu

RESOLUCIÓ de 21 de novembre de 2011, de la Subdirecció General de Relacions Laborals de la Direcció General de Treball, Cooperativisme i Economia Social, per la qual es disposa el registre i publicació de l'Acord de Revisió Salarial per a l'any 2010 i de pròrroga del conveni durant els anys 2008 i 2009 en el Conveni Col·lectiu de l'empresa Federico Doménech, SA (Las Provincias), (codi 89294902924383).   
  
 [2011/13181]  
Vista l'acta de l'Acord sobre Revisió Salarial per a l'any 2010 i de pròrroga del Conveni durant els anys 2008 i 2009 en el Conveni Col·lectiu de l'empresa Federico Doménech, SA, (Las Provincias), subscrit, d'una part, per un representant de l'empresa, i per part dels treballadors, per membres de la representació unitària, i de conformitat amb el que disposa l'article 90, apartats 2 i 3, del Reial Decret Legislatiu 1/1995, de 24 de març, Text Refós de la Llei de l'Estatut dels Treballadors, l'article 2 del Reial Decret 713/2010, de 28 de maig, sobre registre i depòsit de convenis i acords col·lectius de treball i l'article 3 de l'Orde 37/2010, de 24 de setembre, per la qual es crea el Registre de la Comunitat Valenciana de Convenis i Acords Col·lectius de Treball, l'Àrea de Relacions Laborals i Seguretat Laboral, d'acord amb les competències transferides segons el Reial Decret 4105/82, de 29 de desembre, resol:  
  
  
Primer   
Ordenar la seua inscripció en el Registre de la Comunitat Valenciana de Convenis i Acords Col·lectius de Treball, amb notificació a la comissió negociadora, i depòsit del text de l'acta.  
  
Segon   
Disposar la seua publicació en el Diari Oficial de la Comunitat Valenciana.  
  
València, 21 de novembre de 2011.- El subdirector general de Relacions Laborals: Reyes Maximiliano Coronado Coronado.  
  
  
ACTA DE LA COMISSIÓ NEGOCIADORA DEL CONVENI COL·LECTIU DE L'EMPRESA FEDERICO DOMÉNECH, SA, "PERIÒDIC LAS PROVINCIAS".  
  
ASSISTENTS  
Per la representació dels treballadors:   
Nieves Marcos Fernandez   
Francisco Javier Falomir Gil   
Alfredo Ruiz de Albornoz   
Dolores Soriano Pons   
Ester Segovia Martínez  
  
Per la representació de l'empresa:   
Miguel Iparraguirre Ovejero  
  
A València, a les 20 hores del dia 31 de maig de de 2011 i amb l'assistència dels senyors abans esmentats, té lloc l'última de les reunions dutes a terme per la comissió negociadora del conveni col·lectiu a fi d'establir les taules salarials que hauran d'aplicar-se l'any 2010.  
  
Després de diverses deliberacions i constatar totes les reunions mantingudes durant l'any 2010, les parts arriben a l'acord següent:  
  
Primer. Aprovar les taules definitives de l'any 2010 que s'adjunten com a annex a la present acta.  
  
Segon. Prorrogar el conveni col·lectiu vigent durant els anys 2008 i 2009 amb l'excepció de l'article 19 (Augment salarial) a l'estar referit als increments per als mencionats anys 2008 i 2009.  
  
Quart. Facultar la senyora Ana Boix Cuñat, perquè en nom i representació de esta comissió negociadora present esta acta i el seu annex, davant del registre corresponent, per al seu depòsit i publicació en el Diari Oficial de la Comunitat Valenciana.  
I en prova de conformitat, firmen en quatre exemplars i a un sol efecte, en el lloc i la data indicats en l'encapçalament.  
  
  
